નેશનલ કન્ઝ્યુમર ડિસ્પ્યૂટ રિડ્રેસલ કમિશન (એનસીડીઆરસી)એ એક કેસમાં વીમા કંપનીને આદેશ કર્યો છે કે કંપની મૃતક પોલિસીધારકના પરિવારને ૯ ટકા વ્યાજ સાથે રૂ. ૨.૫ લાખની વીમિત રકમની ચુકવણી કરે. આ કેસમાં પોલિસી ખરીદ્યાના ૯૦ દિવસમાં પો‌લિસીધારકનું મૃત્યુ થયું હતું. આ કેસ પંજાબના ફાઝિલકાના કુલવિન્દરસિંહનો છે. તેમણે ૨૬ મે, ૨૦૧૦ના રોજ એચડીએફસી સ્ટાન્ડર્ડ લાઈફ ઈન્સ્યોરન્સ પાસેથી એક વીમા પોલિસી ખરીદી અને પ્રીમિયમ પેટે રૂ. ૪૫,૯૯૯ ચૂકવ્યા હતા.